CELEX: 32008D0213
Language: lt
Date: 1203292800000
Title: 2008/213/EB: 2008 m. vasario 18 d. Tarybos sprendimas dėl Europos partnerystės su Serbija, įskaitant Kosovą, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244, principų, prioritetų ir sąlygų, panaikinantis Sprendimą 2006/56/EB

19.3.2008   
            
            
               LT
            
            
               Europos Sąjungos oficialusis leidinys
            
            
               L 80/46
            
         
      TARYBOS SPRENDIMAS
   
   2008 m. vasario 18 d.
   dėl Europos partnerystės su Serbija, įskaitant Kosovą, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244, principų, prioritetų ir sąlygų, panaikinantis Sprendimą 2006/56/EB
   (2008/213/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2004 m. kovo 22 d. Tarybos reglamentą (EB) Nr. 533/2004 dėl Europos partnerysčių steigimo stabilizavimo ir asociacijos proceso metu (1), su pakeitimais, ypač į jo 2 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               2003 m. birželio 19–20 d. Salonikuose posėdžiavusi Europos Vadovų Taryba patvirtino Europos partnerystes kaip priemonę Vakarų Balkanų šalių Europos perspektyvai įgyvendinti.
            
         
               (2)
            
            
               Reglamente (EB) Nr. 533/2004 numatyta, kad Taryba nusprendžia dėl partnerystėse bei visuose paskesniuose pakeitimuose nustatytinų principų, prioritetų ir sąlygų. Jame taip pat numatyta, kad tolesnė Europos partnerysčių priežiūra užtikrinama taikant mechanizmus, nustatytus pagal stabilizavimo ir asociacijos procesą, visų pirma metinėmis pažangos ataskaitomis.
            
         
               (3)
            
            
               2006 m. sausio 30 d. Taryba patvirtino antrąją Europos partnerystę su Serbija, įskaitant Kosovą (pagal JTSTR 1244) (2).
            
         
               (4)
            
            
               Komisijos dokumente „Plėtros strategija ir pagrindiniai 2006–2007 m. uždaviniai“ nurodyta, jog partnerystės bus atnaujintos 2007 m. pabaigoje.
            
         
               (5)
            
            
               2006 m. liepos 17 d. Taryba priėmė Reglamentą (EB) Nr. 1085/2006 (3), nustatantį Pasirengimo narystei pagalbos priemonę (IPA), kuriuo atnaujinamas finansinės paramos narystės siekiančioms šalims pagrindas.
            
         
               (6)
            
            
               Todėl tikslinga priimti peržiūrėtą Europos partnerystę, kuria būtų atnaujinta dabartinė partnerystė, siekiant nustatyti atnaujintus tolesnio darbo prioritetus, remiantis Serbijos ir Kosovo (pagal JTSTR 1244) pasirengimo tolesnei integracijai į Europos Sąjungą 2007 m. pažangos ataskaitų išvadomis.
            
         
               (7)
            
            
               Kad pasirengtų tolesnei integracijai į Europos Sąjungą, kompetentingos Serbijos ir Kosovo (pagal JTSTR 1244) institucijos turėtų parengti planą, kuriame būtų nurodytos specifinės šioje Europos partnerystėje nustatytų prioritetų įgyvendinimo priemonės ir tvarkaraštis.
            
         
               (8)
            
            
               Todėl Sprendimas 2006/56/EB turėtų būti panaikintas,
            
         NUSPRENDĖ:
   1 straipsnis
   Europos partnerystės su Serbija, įskaitant Kosovą (pagal JTSTR 1244), principai, prioritetai ir sąlygos pateikiami 2 ir 3 prieduose.
   2 straipsnis
   Europos partnerystės įgyvendinimas nagrinėjamas taikant mechanizmus, nustatytus pagal stabilizavimo ir asociacijos procesą, ypač pagal Komisijos teikiamas metines pažangos ataskaitas.
   3 straipsnis
   Sprendimas 2006/56/EB panaikinamas.
   4 straipsnis
   Šis sprendimas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Priimta Briuselyje 2008 m. vasario 18 d.
      
         
            Tarybos vardu
         
         
            Pirmininkas
         
         D. RUPEL
         
      
   
   
      (1)  OL L 86, 2004 3 24, p. 1. Reglamentas su pakeitimais, padarytais Reglamentu (EB) Nr. 269/2006 (OL L 47, 2006 2 17, p. 7).
   
      (2)  2006 m. sausio 30 d. Tarybos sprendimas 2006/56/EB dėl Europos partnerystės su Serbija ir Juodkalnija, įskaitant Kosovą, principų, prioritetų ir sąlygų, kaip nustatyta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244, panaikinantis Sprendimą 2004/520/EB (OL L 35, 2006 2 7, p. 32). Sprendimas su pakeitimais, padarytais Sprendimu 2007/49/EB (OL L 20, 2007 1 27, p. 16).
   
      (3)  OL L 210, 2006 7 31, p. 82.
   
      1 PRIEDAS
      SERBIJA, ĮSKAITANT KOSOVĄ (PAGAL JTST REZOLIUCIJĄ 1244). 2007 M. EUROPOS PARTNERYSTĖ
      1.   ĮVADAS
      Europos Vadovų Taryba patvirtino Europos partnerystes kaip priemonę Vakarų Balkanų šalių europinei perspektyvai įgyvendinti. Siūloma patikslinta partneryste antroji partnerystė atnaujinama remiantis 2007 m. Komisijos pažangos ataskaitų dėl Serbijos ir Kosovo (pagal JTST Rezoliuciją 1244) išvadomis. Joje nustatomi nauji ir tebesantys veiklos prioritetai. Nauji prioritetai yra pritaikyti prie konkrečių šalies poreikių bei pasirengimo etapo ir prireikus bus atnaujinti. Valdžios institucijos turėtų parengti planą, kuriame būtų pateiktas tvarkaraštis ir nurodytos konkrečios priemonės, skirtos Europos partnerystės prioritetiniams klausimams spręsti. Partneryste taip pat numatomos šaliai teikiamos finansinės paramos gairės.
      2.   PRINCIPAI
      Stabilizacijos ir asociacijos procesas tebėra Vakarų Balkanų šalių europinės krypties pagrindas iki pat būsimo šių šalių įstojimo. Nustatyti prioritetai yra susiję su gebėjimu laikytis 1993 m. Kopenhagoje Europos Vadovų Tarybos apibrėžtų kriterijų bei stabilizacijos ir asociacijos procese nustatytų sąlygų, visų pirma tų, kurias Taryba nustatė 1997 m. balandžio 29 d. ir 1999 m. birželio 21–22 d. išvadose, 2000 m. lapkričio 24 d. Zagrebo aukščiausio lygio susitikimo galutinėje deklaracijoje ir Salonikų darbotvarkėje.
      3.   PRIORITETAI
      Šioje Europos partnerystėje išvardyti prioritetai buvo atrinkti manant, kad per kelis ateinančius metus jie realiai galėtų būti įvykdyti arba galėtų būti padaryta didelė pažanga jų siekiant. Skiriami trumpalaikiai prioritetai, kuriuos tikimasi įgyvendinti per ateinančius vienerius arba dvejus metus, ir vidutinės trukmės prioritetai, kuriuos tikimasi įgyvendinti per artimiausius trejus arba ketverius metus. Prioritetai susiję tiek su teisės aktais, tiek su jų įgyvendinimu.
      Atsižvelgiant į poreikį nustatyti prioritetus, be abejonės, yra ir kitų užduočių, kurios turi būti atliktos ir kurios gali tapti būsimos partnerystės prioritetu, taip pat atsižvelgiant į Serbijos ir Kosovo būsimą pažangą pagal JTSTR 1244.
      Pagrindiniai trumpalaikiai prioritetai buvo nustatyti ir pateikiami atskirai sąrašų pradžioje. Šių prioritetų išdėstymo tvarka neatspindi jų svarbos.
      Prioritetai išvardyti 1 ir 2 prieduose.
      4.   PROGRAMAVIMAS
      Bendrijos parama Vakarų Balkanų šalims pagal stabilizacijos ir asociacijos procesą bus teikiama pagal galiojančias finansines priemones, visų pirma remiantis Reglamentu (EB) Nr. 1085/2006 (IPA), o iki 2007 m. priimtų programų atveju – Reglamentu (EB) Nr. 2666/2000 (CARDS reglamentu) (1). Teisinį pagrindą konkrečių programų įgyvendinimui teikia finansavimo susitarimai. Taigi šis sprendimas neturės finansinio poveikio.
      Serbija, įskaitant Kosovą (pagal JTST Rezoliuciją Nr. 1244), taip pat gali naudotis finansavimu pagal daugiašales ir horizontaliąsias programas.
      5.   SĄLYGOS
      Parama Vakarų Balkanų šalims teikiama su sąlyga, kad bus toliau daroma pažanga įgyvendinant Kopenhagos kriterijus ir siekiant konkrečių šios Europos partnerystės prioritetų. Jeigu nebus laikomasi šių sąlygų, Taryba gali imtis atitinkamų priemonių pagal Reglamento (EB) Nr. 1085/2006 21 straipsnį, o programų iki 2007 m. atveju – pagal Tarybos reglamento (EB) Nr. 2666/2000 5 straipsnį. Parama taip pat priklauso nuo sąlygų, kurias Taryba apibrėžė 1997 m. balandžio 29 d. išvadose, visų pirma susijusių su paramos gavėjų įsipareigojimu vykdyti demokratines, ekonomines ir institucines reformas. Konkrečios sąlygos taip pat yra įtrauktos į atskiras metines programas. Priėmus finansavimo sprendimus, su atitinkamomis valdžios institucijomis bus pasirašytas finansavimo susitarimas.
      6.   STEBĖSENA
      Europos partnerystės įgyvendinimas bus vertinamas taikant mechanizmus, nustatytus pagal stabilizacijos ir asociacijos procesą, visų pirma pagal Komisijos teikiamas metines pažangos ataskaitas.
      
         (1)  OL L 306, 2000 12 7, p. 1. Reglamentas su paskutiniais pakeitimais, padarytais Reglamentu (EB) Nr. 2112/2005 (OL L 344, 2005 12 27, p. 23).
   
   
      2 PRIEDAS
      SERBIJAI SKIRTI PRIORITETAI
      TRUMPALAIKIAI PRIORITETAI
      Pagrindiniai prioritetai
      
                  —
               
               
                  Užtikrinti būsimų įsipareigojimų pagal Stabilizacijos ir asociacijos susitarimą (SAS), ypač Laikinąjį susitarimą (LS), laikymąsi.
               
            
                  —
               
               
                  Užtikrinti visapusišką bendradarbiavimą su Tarptautiniu baudžiamuoju tribunolu buvusiajai Jugoslavijai (TBTBJ).
               
            
                  —
               
               
                  Konstruktyviai bendradarbiauti su Kosovu susijusiais klausimais.
               
            
                  —
               
               
                  Užtikrinti, kad konstitucija ir konstitucinė teisė būtų įgyvendinama laikantis Europos standartų.
               
            
                  —
               
               
                  Tęsti pastangas įgyvendinti viešojo administravimo, įskaitant valstybės tarnautojų darbo užmokesčio sistemą, reformą siekiant užtikrinti skaidrią personalo atranką ir kėlimą pareigose, profesionalumą ir atskaitomybę, stiprinti Europos integracijos struktūras, gerinti koordinavimą viešojo administravimo institucijose bei parlamente ir skirti ypatingą dėmesį politikos koordinavimui.
               
            
                  —
               
               
                  Pagerinti teismų sistemos veikimą, užtikrinant jos nepriklausomumą, atskaitingumą, profesionalumą ir veiksmingumą, taip pat užtikrinti, kad teisėjų ir prokurorų karjeros galimybės ir atranka būtų paremta techniniais bei profesionalumo kriterijais ir nepriklausytų nuo politinės įtakos. Užtikrinti tinkamą Konstitucinio teismo veikimą.
               
            
                  —
               
               
                  Stiprinti kovą su korupcija visais lygiais ir sukurti išsamią viešą finansų kontrolės sistemą siekiant padidinti viešųjų finansų skaidrumą ir atskaitingumą.
               
            
                  —
               
               
                  Užbaigti visuomeninių ir valstybei priklausančių bendrovių privatizavimo ir, atitinkamais atvejais, likvidavimo procesą.
               
            Politiniai kriterijai
      Demokratija ir teisinė valstybė
      Konstitucija
      
                  —
               
               
                  Suderinti teisės aktus ir institucijas su naująja Konstitucija.
               
            Parlamentas
      
                  —
               
               
                  Užbaigti rinkimų teisinės sistemos (įskaitant rinkėjų registrą) reformą, užtikrinti jo atitiktį naujiems konstituciniams reikalavimams, užtikrinti politinių partijų finansavimo skaidrumą bei atskaitingumą ir persvarstyti galiojančius teisės aktus siekiant numatyti pakankamą kontrolę ir sankcijas.
               
            Viešasis administravimas
      
                  —
               
               
                  Laikantis teisės aktuose nustatytų reikalavimų sukurti visu pajėgumu veikiančią ombudsmeno tarnybą ir užtikrinti, kad būtų tinkamai atsižvelgiama į ombudsmeno rekomendacijas.
               
            Saugumo pajėgų civilinė kontrolė
      
                  —
               
               
                  Užtikrinti didesnę demokratinę priežiūrą stiprinant parlamento kontrolę ir sukuriant skaidresnę finansų valdymo sistemą.
               
            Teismų sistema
      
                  —
               
               
                  Užtikrinti visišką teismų ir prokuratūros sistemos nepriklausomumą.
               
            
                  —
               
               
                  Stiprinti karo nusikaltimų prokuratūrą.
               
            
                  —
               
               
                  Įgyvendinti teismų reformos strategijos veiksmų planą.
               
            
                  —
               
               
                  Priimti ir įgyvendinti teisės aktus dėl teisėjų, prokurorų ir teismų personalo privalomojo pradinio bei tęstinio mokymo ir stiprinti mokymo centrus.
               
            
                  —
               
               
                  Tobulinti teismų sistemą, modernizuoti teisminį procesą, įdiegti veiksmingą teismų valdymo sistemą ir sukurti administracinius bei apeliacinius teismus.
               
            
                  —
               
               
                  Sukurti visų lygių prokurorams skirtą informacinių technologijų tinklą, užtikrinti teismų sprendimų įgyvendinimą ir toliau stiprinti gebėjimus nagrinėti karo nusikaltimus šalyje, visiškai laikantis tarptautinių įsipareigojimų bendradarbiauti su TBTBJ.
               
            Kovos su korupcija politika
      
                  —
               
               
                  Įgyvendinti kovos su korupcija strategijos veiksmų planą ir sukurti nepriklausomą bei veiksmingą kovos su korupcija tarnybą.
               
            
                  —
               
               
                  Ratifikuoti tarptautines kovos su korupcija konvencijas.
               
            
                  —
               
               
                  Toliau paaiškinti nuostatas, susijusias su interesų konfliktų prevencija, ir užtikrinti jų vykdymą, atsižvelgiant į tarptautinius standartus.
               
            
                  —
               
               
                  Sukurti ir įgyvendinti skaidrią valstybės tarnautojų turto deklaravimo sistemą.
               
            Žmogaus teisės ir mažumų apsauga
      
                  —
               
               
                  Vykdyti visus su naryste Europos Taryboje susijusius įsipareigojimus.
               
            
                  —
               
               
                  Užtikrinti naujosios konstitucijos nuostatų dėl žmogaus teisių laikymąsi.
               
            
                  —
               
               
                  Toliau mažinti priežiūros įstaigose laikomų žmonių skaičių, tęsti bendruomeninių tarnybų kūrimą ir pagalbą išlaikomiems asmenims, taip pat psichikos sveikatos srityje.
               
            Pilietinės ir politinės teisės
      
                  —
               
               
                  Peržiūrėti atitinkamų teisės aktų nuostatas dėl religinių teisių ir užtikrinti, kad šie teisės aktai atitiktų Konstituciją.
               
            
                  —
               
               
                  Imtis veiksmų įtariamo netinkamo elgesio atvejais ir stiprinti vidaus kontrolės tarnybas, kurios sprendžia teisėsaugos pareigūnų netinkamo elgesio klausimus.
               
            
                  —
               
               
                  Gerinti kalėjimo sąlygas, užtikrinti tinkamą kalėjimo sąlygų, kuriomis laikomi ilgam laikui nuteisti kaliniai ir už organizuotus nusikaltimus nuteisti kaliniai, stebėseną, užtikrinti tolesnį įkalinimo įstaigų personalo mokymą ir specialiems poreikiams pritaikytos infrastruktūros gerinimą.
               
            
                  —
               
               
                  Remiantis tarptautiniais standartais gerinti Transliavimo tarybos veikimą, užtikrinti sąžiningą ir skaidrų regioninių bei vietinių transliacijos dažnių paskirstymą žiniasklaidos priemonių operatoriams.
               
            
                  —
               
               
                  Visa apimtimi įgyvendinti Įstatymą dėl galimybės gauti informaciją ir stiprinti už galimybę gauti informaciją atsakingo komisaro tarnybą, kad būtų užtikrintas sprendimų ir rekomendacijų vykdymas.
               
            
                  —
               
               
                  Priimti teisės aktus dėl asociacijų ir NVO teisinio statuso, skatinti pilietinės visuomenės organizacijų plėtrą ir reguliarų dialogą su pilietine visuomene dėl politikos iniciatyvų.
               
            
                  —
               
               
                  Sustiprinti teisę kreiptis į teismą.
               
            Socialinės ir ekonominės teisės
      
                  —
               
               
                  Priimti išsamius kovos su diskriminacija teisės aktus ir užtikrinti tinkamą institucijų paramą nukentėjusiesiems.
               
            
                  —
               
               
                  Priimti tinkamus teisės aktus dėl turto grąžinimo ir užtikrinti visišką jų įgyvendinimą.
               
            
                  —
               
               
                  Gerinti moterų ir vaikų teisių apsaugą.
               
            Mažumų teisės, kultūrinės teisės ir mažumų apsauga
      
                  —
               
               
                  Užtikrinti, kad būtų laikomasi Konstitucijos nuostatų dėl kultūrinių ir mažumų teisių bei mažumų apsaugos ir visiškai įgyvendinti romų, įskaitant sugrįžtančius asmenis, integracijos strategijas ir veiksmų planus.
               
            
                  —
               
               
                  Toliau dėti pastangas skatinti gerus etninių grupių santykius, įskaitant priemones švietimo srityje, stiprinti mažumų nacionalinių tarybų veiklą, įskaitant numatytų teisės aktų priėmimą, skatinti mažumų dalyvavimą teisminėse bei teisėsaugos institucijose ir tęsti informavimo veiklą, taip pat vartojant mažumų kalbas.
               
            
                  —
               
               
                  Suderinti atitinkamus teisės aktus su naująja Konstitucija ir užtikrinti visišką mažumų teisių, visų pirma susijusių su švietimu gimtąja kalba, įgyvendinimą.
               
            
                  —
               
               
                  Priimti naujus teisės aktus dėl pabėgėlių ir toliau įgyvendinti nacionalinę pabėgėlių strategiją.
               
            Regioniniai klausimai ir tarptautiniai įsipareigojimai
      
                  —
               
               
                  Toliau laikytis Deitono ir Paryžiaus susitarimų.
               
            
                  —
               
               
                  Imtis priemonių, kad būtų laikomasi 2007 m. vasario mėn. Tarptautinio teisingumo teismo sprendimo, priimto Bosnijos ir Hercegovinos pradėtoje byloje prieš Serbiją ir Juodkalniją dėl Konvencijos dėl kelio užkirtimo genocido nusikaltimui ir baudimo už jį taikymo.
               
            
                  —
               
               
                  Prisidėti prie regioninio bendradarbiavimo, susitaikymo ir gerų kaimyninių santykių stiprinimo, skatinti perėjimą nuo Stabilumo pakto prie labiau regioninės bendradarbiavimo sistemos ir veiksmingą Vidurio Europos laisvosios prekybos sutarties (CEFTA) įgyvendinimą.
               
            
                  —
               
               
                  Sudaryti ir įgyvendinti susitarimus su kaimyninėmis šalimis dėl tarpvalstybinio bendradarbiavimo, kovos su organizuotu nusikalstamumu, neteisėtos prekybos ir kontrabandos, teisminio bendradarbiavimo, sienų valdymo ir aplinkos apsaugos.
               
            
                  —
               
               
                  Prisidėti sprendžiant neišspręstus klausimus dėl sienų su Kroatija bei Bosnija ir Hercegovina.
               
            
                  —
               
               
                  Užtikrinti teisę realiai pasirinkti galutinį sugrįžimą arba integraciją ir prisidėti prie Sarajevo deklaracijos įgyvendinimo visa apimtimi.
               
            Ekonominiai kriterijai
      
                  —
               
               
                  Įgyvendinti stabilumą skatinančią fiskalinę politiką, įskaitant viešojo sektoriaus darbo užmokesčio politiką, kuria būtų siekiama fiskalinės konsolidacijos ir kuri būtų palanki mažai infliacijai bei išorės tvarumui išlaikyti.
               
            
                  —
               
               
                  Tęsti viešųjų finansų valdymo reformą siekiant sustiprinti kontrolę, skaidrumą, atskaitomybę ir veiksmingumą.
               
            
                  —
               
               
                  Vykdyti pinigų politiką, kurios tikslas – išlaikyti kainų stabilumą, kad būtų sumažinta ir stabilizuota tikėtina infliacija.
               
            
                  —
               
               
                  Patobulinti bankroto procedūras siekiant paspartinti neperspektyvių įmonių pasitraukimą iš rinkos ir skatinti struktūrinius pokyčius.
               
            
                  —
               
               
                  Užbaigti likusių administruojamų kainų liberalizavimą siekiant pagerinti rinkos mechanizmų veiksmingumą ir išteklių paskirstymą.
               
            
                  —
               
               
                  Toliau stiprinti finansinę priežiūrą siekiant padėti užtikrinti finansų sektoriaus stabilumą.
               
            
                  —
               
               
                  Toliau plėtoti ir įgyvendinti pensijų sistemos reformą ir tęsti sveikatos draudimo sistemos reformą bei paspartinti draudimo sektoriaus restruktūrizavimą bei privatizavimą.
               
            
                  —
               
               
                  Tęsti pastangas legalizuoti šešėlinę ekonomiką ir įgyvendinti viešųjų išlaidų tvarkymo sistemos bei mokesčių reformas.
               
            
                  —
               
               
                  Kurti stabilią ir veikiančią žemės bei kito nekilnojamojo turto rinką ir rengti kadastro teisės aktus.
               
            
                  —
               
               
                  Toliau dėti pastangas užimtumui skatinti, be kita ko, vykdant profesinio mokymo ir darbo rinkos reformas, gerinti viešųjų užimtumo tarnybų darbą ir įgyvendinti žmonių su negalia užimtumo strategiją.
               
            Europos standartai
      Vidaus rinka
      Laisvas prekių judėjimas
      
                  —
               
               
                  Toliau su ES standartais derinti standartizavimo, sertifikavimo, metrologijos, akreditavimo ir atitikties vertinimo teisinę sistemą. Tęsti Europos standartų priėmimą ir sukurti nacionalinę kokybės infrastruktūros koordinavimo įstaigą, atsakingą už šios srities stiprinimą.
               
            
                  —
               
               
                  Sukurti rinkos stebėjimo struktūrą ir užtikrinti tinkamą rinkos priežiūros institucijų veiklos koordinavimą.
               
            
                  —
               
               
                  Pakoreguoti prekybos režimą ir atitinkamus teisės aktus siekiant laikytis su PPO, SAS ir CEFTA susijusių įsipareigojimų.
               
            
                  —
               
               
                  Sukurti vidaus konsultacijų ir pranešimų teikimo mechanizmus dėl naujų techninių reglamentų iki poveikį prekybai turinčių priemonių priėmimo.
               
            
                  —
               
               
                  Stiprinti administracinius gebėjimus vartotojų apsaugos srityje.
               
            Laisvas kapitalo judėjimas
      
                  —
               
               
                  Toliau kurti tarptautines taisykles atitinkančią tarptautinių mokėjimo operacijų sistemą ir parengti nacionalines taisykles dėl nekilnojamojo turto pirkimo.
               
            Muitai ir mokesčiai
      
                  —
               
               
                  Užbaigti tinkamam SAS įgyvendinimui būtinų muitinės teisės aktų derinimą, stiprinti muitinės administracijos gebėjimus kovoti su korupcija, tarptautiniu nusikalstamumu bei mokesčių slėpimu ir stiprinti įgyvendinimo gebėjimus, visų pirma rizikos analizės ir kontrolės po muitinio įforminimo srityse.
               
            
                  —
               
               
                  Tęsti mokesčius reglamentuojančių teisės aktų derinimą su ES acquis, įgyvendinti mokesčius reglamentuojančius teisės aktus, visų pirma susijusius su pajamų rinkimu ir kontrole, siekiant sumažinti sukčiavimą mokesčių srityje ir padidinti teisės aktų vykdymo užtikrinimo gebėjimus.
               
            
                  —
               
               
                  Įsipareigoti laikytis Įmonių apmokestinimo elgesio kodekso principų ir užtikrinti, kad naujos mokesčių priemonės atitiktų šiuos principus.
               
            Konkurencija
      
                  —
               
               
                  Tobulinti esamus antimonopolinius teisės aktus, kad jie atitiktų SAS reikalavimus, ir stiprinti Konkurencijos komisijos administracinius gebėjimus užtikrinti veiksmingą ir nepriklausomą ES acquis atitinkančių taisyklių įgyvendinimą.
               
            
                  —
               
               
                  Įsteigti nepriklausomą ir visiškai funkcionalią valstybės pagalbos kontrolę vykdančią instituciją.
               
            
                  —
               
               
                  Gerinti susijungimų kontrolės procedūras siekiant sustiprinti Konkurencijos komisijos veiksmingumą.
               
            
                  —
               
               
                  Sukurti tinkamą SAS reikalavimus atitinkančią valstybės pagalbą reglamentuojančią teisinę sistemą.
               
            Viešieji pirkimai
      
                  —
               
               
                  Įgyvendinti nuoseklią ir veiksmingą viešųjų pirkimų tvarką, užtikrinti viešųjų pirkimų institucijų nepriklausomumą, užtikrinti skaidrias procedūras neatsižvelgiant į konkrečios sutarties vertę, bei nediskriminavimo principo taikymą Serbijos bei ES tiekėjų atžvilgiu ir stiprinti vykdymo užtikrinimo gebėjimus šiame sektoriuje.
               
            Intelektinės nuosavybės teisė
      
                  —
               
               
                  Toliau stiprinti intelektinės nuosavybės teisių (INT) apsaugą ir stiprinti patentų suteikimo ir tvaraus INT įgyvendinimo ir užtikrinimo administracinius gebėjimus.
               
            Užimtumas ir socialinė politika
      
                  —
               
               
                  Sukurti tinkamas administracines struktūras ir gebėjimus sveikatos apsaugos srityje.
               
            Švietimas ir moksliniai tyrimai
      
                  —
               
               
                  Toliau dėti pastangas gerinti švietimo sistemą; geriau susieti profesinį mokymą ir aukštąjį mokslą su darbo rinka bei ekonominiais poreikiais; stiprinti administracinius gebėjimus ir gerinti susijusių įstaigų veiklos koordinavimą.
               
            
                  —
               
               
                  Ratifikuoti UNESCO konvenciją dėl kultūrinės raiškos įvairovės apsaugos ir skatinimo.
               
            PPO klausimai
      
                  —
               
               
                  Tęsti pasirengimą stojimui į PPO.
               
            Sektorių politika
      Pramonė ir MVĮ
      
                  —
               
               
                  Įgyvendinti Europos mažųjų ir vidutinių įmonių chartiją ir sumažinti administracines kliūtis, su kuriomis susiduria MVĮ.
               
            
                  —
               
               
                  Priimti naują vidutinės trukmės MVĮ skirtos politikos strategiją ir pramonės politikos nuostatas; po to parengti jų įgyvendinimo veiksmų planą.
               
            
                  —
               
               
                  Stiprinti MVĮ tarybą kaip viešojo bei privačiojo sektorių ir ministerijų tarpusavio bendradarbiavimo priemonę, siekiant daryti įtaką MVĮ politikos formavimui ir įgyvendinimui.
               
            Žemės ūkis
      
                  —
               
               
                  Stiprinti žemės ūkio ir kaimo plėtros politikos formavimo ir įgyvendinimo administracinius gebėjimus.
               
            
                  —
               
               
                  Atnaujinti teisės aktus ir stiprinti įgyvendinimą bei kontrolę maisto saugos srityje ir veterinarijos bei fitosanitarijos klausimais.
               
            
                  —
               
               
                  Išplėsti gyvūnų identifikavimo ir registravimo sistemą, kad ji būtų taikoma visoms atitinkamoms gyvūnų rūšims.
               
            
                  —
               
               
                  Toliau modernizuoti veterinarijos, fitosanitarijos, vyno ir sanitarijos laboratorijas, inspekcijas ir kontrolę prie išorės sienų.
               
            Aplinka
      
                  —
               
               
                  Paspartinti teisės aktų ir standartų derinimą su ES acquis.
               
            
                  —
               
               
                  Įgyvendinti priimtus teisės aktus, visų pirma susijusius su poveikio aplinkai vertinimu.
               
            
                  —
               
               
                  Pradėti įgyvendinti Kioto protokolą.
               
            
                  —
               
               
                  Priimti ir įgyvendinti nacionalinę aplinkos apsaugos strategiją ir tvaraus vystymosi strategiją.
               
            
                  —
               
               
                  Stiprinti už planavimą, leidimus, tikrinimą bei stebėseną ir projektų valdymą atsakingų institucijų administracinius gebėjimus, stiprinti gebėjimus vietos lygiu ir užtikrinti centrinio bei vietos lygių veiklos koordinavimą.
               
            
                  —
               
               
                  Toliau kurti bei pradėti įgyvendinti atliekų tvarkymo planus ir pradėti statyti pavojingų atliekų apdorojimo bei saugaus šalinimo įrenginius.
               
            Transporto politika
      
                  —
               
               
                  Toliau įgyvendinti Susitarimo memorandumą dėl Pietryčių Europos pagrindinio regioninio transporto tinklo plėtros ir stiprinti bendradarbiavimą su Pietryčių Europos transporto observatorija.
               
            
                  —
               
               
                  Priimti ir įgyvendinti nacionalinę transporto strategiją. Imtis kelių eismo saugos sąlygų gerinimo priemonių.
               
            
                  —
               
               
                  Įgyvendinti įsipareigojimus, prisiimtus pagal Europos bendrosios aviacijos erdvės susitarimo pirmąjį pereinamąjį etapą.
               
            
                  —
               
               
                  Restruktūrizuoti geležinkelių sektorių ir įsteigti geležinkelių institucijas.
               
            
                  —
               
               
                  Plėtoti vidaus vandenų transportą, įskaitant upių transporto informacinių tarnybų sukūrimą.
               
            Energetika
      
                  —
               
               
                  Vykdyti įsipareigojimus, prisiimtus pagal Energijos bendrijos sutartį dėl visiško vidaus dujų bei elektros energijos rinkų acquis įgyvendinimo ir dėl tarpvalstybinės prekybos elektros energija.
               
            
                  —
               
               
                  Iš dalies pakeisti bei įgyvendinti Energetikos įstatymą ir užtikrinti sklandų nepriklausomos Energetikos reguliavimo agentūros veikimą.
               
            
                  —
               
               
                  Toliau vykdyti elektrinių aplinkosaugos auditą ir imtis priemonių prieš didžiausius teršėjus, užtikrinti veiklos atskyrimą siekiant restruktūrizuoti bei atverti rinką ir daryti tolesnę pažangą formuojant regiono energijos rinką, visų pirma gerinant sąveiką su kaimyninėmis šalimis.
               
            
                  —
               
               
                  Prisijungti prie atitinkamų branduolinės saugos tarptautinių konvencijų ir sukurti atitinkamą reguliavimo instituciją.
               
            
                  —
               
               
                  Toliau demontuoti Vinčos mokslinių tyrimų reaktorių.
               
            
                  —
               
               
                  Stiprinti atitinkamų ministerijų administracinius gebėjimus.
               
            Informacinė visuomenė ir žiniasklaida
      
                  —
               
               
                  Užtikrinti visišką elektroninių ryšių sektoriaus liberalizavimą ir reguliavimo institucijų nepriklausomumą; užtikrinti, kad būtų pradėta taikyti priimta strategija, įskaitant būtinų įstatymų ir politikos nuostatų priėmimą bei įgyvendinimą, ir stiprinti administracinius gebėjimus.
               
            
                  —
               
               
                  Pradėti teisės aktų derinimą su acquis dėl audiovizualinio sektoriaus ir didinti skaidrumą bei atskaitomybę, ypač Respublikinės transliavimo agentūros.
               
            
                  —
               
               
                  Pasirašyti ir ratifikuoti Europos konvenciją dėl televizijos be sienų.
               
            Finansų kontrolė
      
                  —
               
               
                  Priimti ir įgyvendinti viešosios vidaus finansų kontrolės politiką.
               
            
                  —
               
               
                  Plėtoti procedūras ir administracinius gebėjimus siekiant užtikrinti veiksmingą ES finansinių interesų apsaugą.
               
            Statistika
      
                  —
               
               
                  Iš dalies pakeisti Statistikos įstatymą ir išplėsti nacionalinės statistikos sistemos institucijų bendradarbiavimą bei veiklos koordinavimą.
               
            
                  —
               
               
                  Atlikti ūkių surašymą, sukurti žemės ūkio registrą ir toliau pagal ESA 95 tobulinti nacionalines sąskaitas, įskaitant duomenų šaltinių gerinimą.
               
            Teisingumas, laisvė ir saugumas
      Vizos, sienų kontrolė, prieglobstis ir migracija
      
                  —
               
               
                  Įgyvendinti integruoto sienų valdymo strategiją ir stiprinti integruoto sienų valdymo agentūrų bendradarbiavimą.
               
            
                  —
               
               
                  Remiantis geriausia praktika gerinti tarpvalstybinį policijos bendradarbiavimą, stiprinti pasienio policijos gebėjimus, sukurti modernią infrastruktūrą ir pasienio policiją aprūpinti šiuolaikiška įranga, ypač IT srityje.
               
            
                  —
               
               
                  Vizų režimą suderinti su acquis ir įgyvendinti ES ir Serbijos susitarimą dėl vizų režimo supaprastinimo.
               
            
                  —
               
               
                  Užtikrinti veiksmingą aukštos kokybės kelionės ir tapatybės dokumentų išdavimo reikalavimų įgyvendinimą.
               
            
                  —
               
               
                  Priimti ir įgyvendinti teisės aktus dėl prieglobsčio, užtikrinti prieglobsčio prašytojų priėmimo centro veikimą ir užtikrinti, kad būtų sukurta prieglobsčio prašymų tvarkymo institucija.
               
            
                  —
               
               
                  Įgyvendinti ES ir Serbijos susitarimą dėl readmisijos.
               
            
                  —
               
               
                  Priimti grįžtančių asmenų reintegracijos strategiją, kuria taip pat būtų siekiama spręsti socialinių ir ekonominių sąlygų klausimus.
               
            Pinigų plovimas
      
                  —
               
               
                  Priimti būtinus kovos su pinigų plovimu ir terorizmo finansavimu teisės aktus ir nacionalinę strategiją, įskaitant tvarkaraštį, stiprinti nacionalines kovos su pinigų plovimu institucijas ir gerinti tarpžinybinį ir tarptautinį bendradarbiavimą.
               
            Narkotikai
      
                  —
               
               
                  Stiprinti kovos su prekyba narkotikais gebėjimus, rengti ES kovos su narkotikais strategiją atitinkančią nacionalinę kovos su narkotikais strategiją bei pradėti ją įgyvendinti ir gerinti tarptautinį bendradarbiavimą.
               
            Policija
      
                  —
               
               
                  Užtikrinti visišką Policijos įstatymo įgyvendinimą, siekiant įtvirtinti profesionalumą ir atskaitomybę, didinti skaidrumą, sukurti šiuolaikiškas nuo nederamo politinio kišimosi apsaugotas policijos pajėgas ir didinti jų gebėjimus teikiant specializuotus mokymus.
               
            
                  —
               
               
                  Imtis būtinų priemonių, kad būtų sudarytas bendradarbiavimo susitarimas su Europolu.
               
            Kova su organizuotu nusikalstamumu ir terorizmu
      
                  —
               
               
                  Priimti numatytus teisės aktus, plėtoti gebėjimus areštuoti turtą, įgyvendinti nacionalinę kovos su organizuotu nusikalstamumu strategiją ir stiprinti kriminalinę žvalgybą.
               
            
                  —
               
               
                  Toliau kovoti su prekyba žmonėmis, įskaitant prekybos žmonėmis prevencijos ir tinkamos pagalbos aukoms teikimo bei jų apsaugos strategijos įgyvendinimą.
               
            
                  —
               
               
                  Didinti tarptautinio bendradarbiavimo veiksmingumą ir įgyvendinti atitinkamas tarptautines konvencijas dėl terorizmo.
               
            
                  —
               
               
                  Gerinti visų saugumo tarnybų bendradarbiavimą ir keitimąsi informacija, taip pat bendradarbiavimą ir keitimąsi informacija su kitomis valstybėmis, ir užkirsti kelią teroro aktų finansavimui bei rengimui.
               
            Asmens duomenų apsauga
      
                  —
               
               
                  Patikslinti teisinę sistemą, pasirašyti atitinkamas tarptautines konvencijas ir sukurti nepriklausomą priežiūros instituciją.
               
            VIDUTINĖS TRUKMĖS PRIORITETAI
      Politiniai kriterijai
      Demokratija ir teisinė valstybė
      Viešasis administravimas
      
                  —
               
               
                  Toliau stiprinti viešojo administravimo institucijų Europos integracijos gebėjimus, šiuo tikslu šakinėse ministerijose ir Vyriausybėje sukurti reikiamas struktūras ir gerinti bendradarbiavimo su visais su Europos integracija susijusiais departamentais mechanizmus.
               
            
                  —
               
               
                  Tęsti visišką valstybės tarnybos ir viešojo administravimo teisės aktų įgyvendinimą, įgyvendinti žmogiškųjų išteklių valstybės tarnyboje plėtojimo priemones, stiprinti Vyriausybinių ir vietos lygio viešojo administravimo institucijų politikos formavimo ir koordinavimo gebėjimus, sukurti centralizuotą darbo užmokesčio sistemą, įgyvendinti Konstitucijos nuostatas, susijusias su decentralizacija, ir užtikrinti vietos valdžios institucijų išteklius.
               
            Saugumo pajėgų civilinė kontrolė
      
                  —
               
               
                  Toliau restruktūrizuoti ir reformuoti ginkluotąsias pajėgas ir didinti ginkluotųjų pajėgų skaidrumą bei civilinę kontrolę.
               
            Teismų sistema
      
                  —
               
               
                  Mažinti neišnagrinėtų teismo bylų skaičių ir toliau didinti teismų veiksmingumą bei profesionalumą.
               
            
                  —
               
               
                  Įdiegti vienodus standartus, kad būtų galima rinkti patikimus duomenis apie teismų sistemą.
               
            Kovos su korupcija politika
      
                  —
               
               
                  Užtikrinti, kad būtų visapusiškai laikomasi tarptautinių kovos su korupcija konvencijų. Toliau stiprinti kovos su korupcija įstaigų gebėjimus.
               
            Žmogaus teisės ir mažumų apsauga
      
                  —
               
               
                  Įgyvendinti kovos su diskriminacija teisės aktus.
               
            
                  —
               
               
                  Toliau dėti pastangas integruoti vaikus su negalia ir gerinti jiems sudaromas sąlygas. Reformuoti vaikų priežiūros sistemą ir užtikrinti mažumų vaikų pagrindinį švietimą.
               
            Regioniniai klausimai ir tarptautiniai įsipareigojimai
      
                  —
               
               
                  Padėti integruotis negrįžti nusprendusiems pabėgėliams.
               
            Ekonominiai kriterijai
      
                  —
               
               
                  Stiprinti fiskalinį konsolidavimą ir mažinti valstybinio sektoriaus vaidmenį, išmatuojamą pagal išlaidų santykį su BVP, siekiant suteikti erdvės privataus sektoriaus vystymuisi ir augimui.
               
            
                  —
               
               
                  Paspartinti privatizaciją ir, atitinkamais atvejais, valstybei priklausančių įmonių likvidavimą, siekiant stiprinti įmonių valdymą, sumažinti pusiau fiskalinius nuostolius, prisidėti prie fiskalinio konsolidavimo ir padidinti privataus sektoriaus veiklos dalį.
               
            
                  —
               
               
                  Mažinti darbo rinką varžantį struktūrinį nelankstumą, visų pirma susijusį su darbo rinkos reguliavimu, kad būtų padidintas dalyvavimo ir užimtumo lygis.
               
            
                  —
               
               
                  Mažinti valstybės pagalbos ir BVP santykį ir stiprinti konkurencijos politiką, siekiant sudaryti sąlygas laisvai ir neiškraipytai konkurencijai, kuri būtų naudinga Serbijos vartotojams.
               
            
                  —
               
               
                  Gerinti švietimo sistemą siekiant padidinti įgūdžius, dėl kurių auga užimtumo galimybės ir skatinamas ilgalaikis ekonomikos augimas.
               
            
                  —
               
               
                  Gerinti verslo aplinką siekiant padidinti „plyno lauko“ tiesiogines užsienio investicijas.
               
            Europos standartai
      Vidaus rinka
      Laisvas prekių judėjimas
      
                  —
               
               
                  Toliau plėtoti standartizavimo sistemą ir rengtis tapti visateise Europos standartizacijos organizacijų nare.
               
            Laisvas kapitalo judėjimas
      
                  —
               
               
                  Dar daugiau liberalizuoti trumpalaikio ir vidutinės trukmės kapitalo judėjimą.
               
            Muitai ir mokesčiai
      
                  —
               
               
                  Užtikrinti tolesnį muitus ir mokesčius reglamentuojančių bei kitų su mokesčiais susijusių teisės aktų derinimą su acquis ir toliau stiprinti administracinius gebėjimus įgyvendinti šiuos teisės aktus bei kovoti su korupcija, tarptautiniu nusikalstamumu ir mokesčių slėpimu.
               
            
                  —
               
               
                  Didinti skaidrumą ir gerinti keitimąsi informacija su ES valstybėmis narėmis, kad būtų galima lengviau įgyvendinti priemones, užkertančias kelią vengimui mokėti mokesčius arba jų slėpimui.
               
            Konkurencija
      
                  —
               
               
                  Įgyvendinti teisės aktus dėl valstybės pagalbos ir užtikrinti veiksmingą valstybės pagalbos kontrolę vykdančios institucijos veikimą.
               
            Užimtumas ir socialinė politika
      
                  —
               
               
                  Patvirtinti priemones, skirtas padidinti visų bendruomenių vaikų vidurinės mokyklos lankomumo lygį.
               
            
                  —
               
               
                  Toliau plėtoti socialinės įtraukties ir socialinės apsaugos politiką.
               
            
                  —
               
               
                  Užtikrinti atstovaujamojo socialinio dialogo veikimą.
               
            
                  —
               
               
                  Toliau dėti pastangas žmonių su negalia padėčiai pagerinti.
               
            Švietimas ir moksliniai tyrimai
      
                  —
               
               
                  Priimti nacionalinę profesinio mokymo ir lavinimo kvalifikacijų sistemą; skatinti regioninį bendradarbiavimą aukštojo mokslo srityje.
               
            
                  —
               
               
                  Priimti integruotą mokslinių tyrimų politiką.
               
            Sektorių politika
      MVĮ ir pramonės politika
      
                  —
               
               
                  Toliau įgyvendinti Europos mažųjų įmonių chartiją.
               
            Žemės ūkis
      
                  —
               
               
                  Toliau dėti pastangas stiprinti žemės ūkio ir kaimo plėtros politikos formavimo ir įgyvendinimo administracines struktūras bei gebėjimus.
               
            
                  —
               
               
                  Toliau stiprinti veterinarijos, sanitarijos, fitosanitarijos ir maisto saugos teisės aktus ir kontrolę.
               
            
                  —
               
               
                  Gerinti atliekų tvarkymą ir mažinti žemės ūkio taršą.
               
            
                  —
               
               
                  Tęsti maisto perdirbimo įmonių modernizavimą, kad jos atitiktų ES reikalavimus.
               
            Aplinka
      
                  —
               
               
                  Užtikrinti visišką su ES acquis suderintų teisės aktų įgyvendinimą ir vykdymo užtikrinimą.
               
            
                  —
               
               
                  Įgyvendinti atitinkamas tarptautines konvencijas ir Kioto protokolą.
               
            
                  —
               
               
                  Priimti ir pradėti įgyvendinti strategijas dėl oro taršos, atliekų tvarkymo ir gamtos apsaugos.
               
            
                  —
               
               
                  Visa apimtimi įgyvendinti nacionalinę aplinkos apsaugos strategiją ir vandens strategiją.
               
            
                  —
               
               
                  Toliau stiprinti aplinkosaugos institucijų administracinius gebėjimus nacionaliniu ir vietos lygiu.
               
            
                  —
               
               
                  Įgyvendinti daugiametį aplinkos apsaugos politikos finansavimo, įskaitant investicijas, planą.
               
            
                  —
               
               
                  Baigti statyti pavojingų atliekų apdorojimo ir saugaus šalinimo įrenginį.
               
            Transporto politika
      
                  —
               
               
                  Toliau įgyvendinti Susitarimo memorandumą dėl Pietryčių Europos pagrindinio regioninio transporto tinklo plėtros ir stiprinti bendradarbiavimą su Pietryčių Europos transporto observatorija.
               
            
                  —
               
               
                  Toliau stiprinti administracinius gebėjimus, įskaitant dėl didelių investicinių projektų rengimo ir infrastruktūros išlaikymo.
               
            
                  —
               
               
                  Užtikrinti tolesnį teisės aktų derinimą su acquis transporto srityje, visų pirma dėl techninių ir saugos standartų (įskaitant skaitmeninio tachografo įdiegimą).
               
            
                  —
               
               
                  Įgyvendinti įsipareigojimus, prisiimtus pagal Europos bendrosios aviacijos erdvės susitarimo antrąjį pereinamąjį etapą.
               
            Energetika
      
                  —
               
               
                  Priimti ir įgyvendinti aplinkosaugos požiūriu tvarios energetikos politikos ilgalaikę strategiją.
               
            
                  —
               
               
                  Toliau vykdyti regioninius ir tarptautinius įsipareigojimus šioje srityje siekiant sukurti konkurencingą regiono energijos rinką.
               
            
                  —
               
               
                  Užbaigti Vinčos mokslinių tyrimų reaktoriaus demontavimą.
               
            Informacinė visuomenė ir žiniasklaida
      
                  —
               
               
                  Pradėti įgyvendinti ES bendrąsias nuostatas dėl elektroninių ryšių ir tęsti teisės aktų derinimą su ES acquis audiovizualiniame sektoriuje.
               
            Finansų kontrolė
      
                  —
               
               
                  Laikantis tarptautinių standartų ir ES geriausios praktikos parengti ir įgyvendinti decentralizuoto valdymo atskaitomybės principus bei veikimo požiūriu nepriklausomo vidaus audito sistemą.
               
            
                  —
               
               
                  Toliau plėtoti procedūras ir administracinius gebėjimus siekiant užtikrinti veiksmingą ES finansinių interesų apsaugą.
               
            Statistika
      
                  —
               
               
                  Toliau plėtoti kokybės valdymo sistemą; įdiegti žemės ūkio statistinių duomenų rengimo sistemą ir toliau plėtoti visas sektorių statistikos sritis.
               
            Teisingumas, laisvė ir saugumas
      Vizos, sienų kontrolė, prieglobstis ir migracija
      
                  —
               
               
                  Toliau stiprinti pasienio policijos ir muitinės tarnybų gebėjimus, gerinti pasienio postų įrangą ir stiprinti bendradarbiavimą su kaimyninėmis šalimis kovos su prekyba žmonėmis srityje.
               
            
                  —
               
               
                  Rasti su sugrąžintų asmenų integracija susijusios problemos tvarų sprendimą.
               
            Narkotikai
      
                  —
               
               
                  Visa apimtimi įgyvendinti nacionalinę kovos su piktnaudžiavimu narkotikais strategiją.
               
            Policija
      
                  —
               
               
                  Toliau restruktūrizuoti policijos tarnybas, užtikrinti skaidrumą ir atskaitingumą, reformuoti policijos mokymą ir užtikrinti teisėsaugos institucijų bendradarbiavimą bei veiklos derinimą.
               
            Kova su organizuotu nusikalstamumu ir terorizmu
      
                  —
               
               
                  Užtikrinti veiksmingos liudytojų apsaugos sistemos sukūrimą, gerinti regioninį bendradarbiavimą, stiprinti kovą su ekonominiais ir finansiniais nusikaltimais (įskaitant pinigų plovimą ir valiutos padirbinėjimą), sukčiavimu ir korupcija, palengvinti ryšių palaikymo pareigūnų, kuriuos skiria ES valstybės narės, įdarbinimą atitinkamose valstybinėse institucijose, dalyvaujančiose kovojant su organizuotu nusikalstamumu, ir įgyvendinti Palermo konvenciją dėl tarptautinio organizuoto nusikalstamumo.
               
            
                  —
               
               
                  Stiprinti Vidaus reikalų ministerijos (ypač kovos su organizuotu nusikalstamumu skyriaus) gebėjimus ir plėtoti institucijų keitimosi žvalgybine informacija procedūras bei gebėjimus.
               
            
   
      3 PRIEDAS
      KOSOVUI SKIRTI PRIORITETAI (PAGAL JTST REZOLIUCIJĄ Nr. 1244)
      TRUMPALAIKIAI PRIORITETAI
      Pagrindiniai prioritetai
      
                  —
               
               
                  Toliau glaudžiai bendradarbiauti su planavimo grupėmis, rengiančiomis numatomą tarptautinę arba ES misiją, siekiant susitarimo įgyvendinimo visa apimtimi.
               
            
                  —
               
               
                  Konstruktyviai bendradarbiauti su Serbija susijusiais klausimais.
               
            
                  —
               
               
                  Užtikrinti visapusišką bendradarbiavimą su Tarptautiniu baudžiamuoju tribunolu buvusiajai Jugoslavijai.
               
            
                  —
               
               
                  Užtikrinti visišką teisinės valstybės principų laikymąsi ir pagarbą žmogaus teisėms bei mažumų apsaugą ir vykdyti visiško nepakantumo korupcijai, organizuotam nusikalstamumui ir finansiniams nusikaltimams politiką.
               
            
                  —
               
               
                  Užtikrinti demokratinį valdymą ir viešųjų paslaugų teikimą visiems Kosovo gyventojams ir sukurti profesionalų, atskaitingą, prieinamą, atstovaujamąjį ir nuo nederamos politinės įtakos apsaugotą viešąjį administravimą.
               
            
                  —
               
               
                  Siekti pažangos vykdant savivaldos reformą ir stiprinti decentralizavimą skatinančius administracinius gebėjimus, atsižvelgiant į visų Kosovo bendruomenių nuomonę ir interesus, patvirtinti teisinę sistemą ir iš biudžeto skirti pakankamų išteklių.
               
            
                  —
               
               
                  Sukurti susitaikymui, etninių grupių tarpusavio tolerancijai ir tvariam daugiatautiškumui palankią aplinką, kuria būtų sudarytos perkeltųjų asmenų grįžimą skatinančios sąlygos. Užtikrinti pagarbą visoms bendruomenėms, jų saugumą, judėjimo bei dalyvavimo laisvę. Atvirai smerkti bet kokį priešiškumo mažumoms pasireiškimą. Aktyviai tirti visus etninius nusikaltimus.
               
            
                  —
               
               
                  Užtikrinti visišką pagarbą religijos laisvei. Užtikrinti kultūros ir religinio paveldo apsaugą ir imtis priemonių, kad būtų išvengta tokio paveldo vietų niokojimo ir už jį baudžiama.
               
            
                  —
               
               
                  Sukurti bet kokios formos diskriminacijai nepakančią visuomenę ir skatinti nepalankioje padėtyje esančių visuomenės grupių integraciją.
               
            
                  —
               
               
                  Toliau stiprinti nuosavybės teises, teisinę sistemą ir galimybę kreiptis į teismą, siekiant skatinti verslui palankią aplinką.
               
            Politiniai kriterijai
      Demokratija ir teisinė valstybė
      Laikinosios savivaldos institucijos
      
                  —
               
               
                  Visiškai užtikrinti efektyvią asamblėjos ir jos komitetų, Vyriausybės ir savivaldybių veiklą, taip pat visišką atitinkamų darbo tvarkos taisyklių bei elgesio kodeksų laikymąsi ir pagarbą visų bendruomenių teisėms bei interesams.
               
            
                  —
               
               
                  Didinti asamblėjos atskaitomybę bei skaidrumą ir stiprinti jos vykdomą vykdomosios valdžios priežiūrą. Stiprinti asamblėjos administracinius gebėjimus.
               
            
                  —
               
               
                  Reguliariai leisti oficialųjį leidinį ir užtikrinti visišką jame skelbiamos informacijos teisingumą. Gerinti redakcijų atitinkamomis kalbomis kontrolę siekiant užtikrinti jų tapatumą ir užtikrinti visuomenės galimybę gauti oficialųjį leidinį.
               
            
                  —
               
               
                  Toliau didinti atstovavimą mažumoms visose institucijose ir valstybės tarnyboje savivaldybių ir centriniu lygiu.
               
            Parlamentas ir rinkimai
      
                  —
               
               
                  Rengti laisvus ir sąžiningus rinkimus. Stiprinti nepriklausomą ir daugiatautę Centrinę rinkimų komisiją, kad ši galėtų laiku organizuoti rinkimus.
               
            
                  —
               
               
                  Užtikrinti, kad būtų pakankamai balsavimo vietų ir būtų imamasi saugumo bei kitų priemonių, kad visos bendruomenės galėtų pasinaudoti savo balsavimo teise. Sudaryti sąlygas šalies viduje perkeltiems asmenims ir pabėgėliams dalyvauti rinkimuose, net jei jų galimybės sugrįžti į Kosovą yra ribotos.
               
            
                  —
               
               
                  Pagerinti visų naujų teisės aktų tikrinimą dėl jų atitikties ES teisei.
               
            Viešasis administravimas
      
                  —
               
               
                  Stiprinti valdžios institucijų koordinavimo gebėjimus ir tiksliau apibrėžti centrinių ir vietos valdžios institucijų atsakomybės sritis siekiant užtikrinti politikos įgyvendinimo nuoseklumą. Stiprinti valdžios institucijų vykdomų valstybės tarnybos priežiūros funkcijų veiksmingumą.
               
            
                  —
               
               
                  Užtikrinti, kad būtų griežtai taikomos skaidrios valstybės tarnautojų, įskaitant policijos ir teisingumo sistemos darbuotojus, atrankos, perkėlimo, vertinimo, kėlimo pareigose, elgesio ir atleidimo iš darbo, taip pat finansų valdymo procedūros.
               
            
                  —
               
               
                  Gerinti Nepriklausomos priežiūros tarnybos ir Vyriausiojo valstybės tarnautojų skyrimo komiteto veikimą ir stiprinti jų nepriklausomumą.
               
            
                  —
               
               
                  Gerinti visoms bendruomenėms teikiamų pagrindinių viešųjų paslaugų kokybę ir prieinamumą, įskaitant priemones, padedančias mažinti analogiškų struktūrų teikiamų paslaugų paklausą.
               
            
                  —
               
               
                  Tęsti decentralizavimo procesą ir priimti, inter alia, teisės aktus dėl vietos valdžios institucijų ir savivaldybių ribų.
               
            Teismų sistema
      
                  —
               
               
                  Užtikrinti teismų ir prokuratūros, kuriems nebūtų daroma politinė įtaka, veiksmingą, nepriklausomą, atskaitingą bei nešališką veikimą.
               
            
                  —
               
               
                  Stiprinti prokuratūrą siekiant užtikrinti, kad ji gebėtų laikytis autonomijos ir nešališkumo principų. Toliau stiprinti Specialiąją prokuratūrą. Užtikrinti veiksmingos liudytojų apsaugos sistemos įgyvendinimą.
               
            
                  —
               
               
                  Patvirtinti teismų bei prokuratūros įstatymus ir juos įgyvendinti. Sukurti administracinio teisingumo sistemą ir racionalizuoti atitinkamus teisės aktus bei kompetencijos sritis.
               
            
                  —
               
               
                  Visuose teismuose ir prokuratūrose įdiegti automatizuotą bylų valdymo sistemą. Sumažinti neišnagrinėtų bylų skaičių ir užtikrinti civilinių teismų sprendimų įgyvendinimą.
               
            
                  —
               
               
                  Stiprinti municipalinius teismus ir policijos veiklą siekiant nešališkai kovoti su neteisėtu nuosavybės užėmimu, naudojimu ir neteisėtomis statybomis, užkirsti tam kelią ir už tai bausti.
               
            
                  —
               
               
                  Toliau gerinti teisinį švietimą bei mokymą, visų pirma teisėjų, prokurorų ir administracinio personalo. Pertvarkyti Teisėjų institutą, kad jis taptų veiksminga už teisėjų rengimą atsakinga institucija.
               
            
                  —
               
               
                  Plėtoti Vyriausybės, kuriai nedaroma nederama politinė įtaka, gebėjimus prisiimti atsakomybę teisingumo ir vidaus reikalų srityse. Įgyvendinti Europos standartus atitinkančią nuo politinio kišimosi apsaugotą teisėjų ir prokurorų skyrimo, atleidimo ir kėlimo pareigose sistemą.
               
            
                  —
               
               
                  Didinti pastangas laikytis tarptautinių standartų tvarkant teisinės pagalbos tarpusavio prašymus baudžiamosiose bylose ir prašymus dėl ekstradicijos.
               
            
                  —
               
               
                  Didinti mažumų bendruomenių galimybes kreiptis į teismą ir stiprinti atitinkamus mechanizmus, pavyzdžiu, teismų ryšių palaikymo tarnybas.
               
            
                  —
               
               
                  Toliau imtis priemonių siekiant sudaryti palankesnes sąlygas, kad tarp teisėjų būtų teisingai atstovaujama visoms etninėms grupėms.
               
            
                  —
               
               
                  Stiprinti teismų ir teisėsaugos institucijų administracinius gebėjimus, koordinavimą ir veiksmingumą. Užtikrinti, kad būtų visapusiškai įgyvendinama teisinės pagalbos sistema.
               
            Kovos su korupcija politika
      
                  —
               
               
                  Įgyvendinti Korupcijos panaikinimo įstatymą ir kovos su korupcija planą. Stiprinti Kovos su korupcija agentūrą ir imtis priemonių visiškam jos nepriklausomumui ir funkcionavimui užtikrinti.
               
            
                  —
               
               
                  Tobulinti Kovos su korupcija agentūros, Gero valdymo tarnybos ir Kovos su korupcija tarybos kompetencijos sritis.
               
            Žmogaus teisės ir mažumų apsauga
      
                  —
               
               
                  Remiantis Europos Tarybos rekomendacijomis baigti kurti teisinę sistemą ir stiprinti žmogaus bei mažumų teisių apsaugos mechanizmų laikymąsi. Priimti ir įgyvendinti išsamią žmogaus teisių strategiją.
               
            
                  —
               
               
                  Stiprinti žodžio laisvę reglamentuojantį teisinį pagrindą. Nepriklausomai žiniasklaidos komisijai teikti atitinkamus išteklius, kad būtų laikomasi teisės aktų nuostatų. Pašalinti bet kokį teisinį neaiškumą, susijusį su įžeidimu ir šmeižtu.
               
            
                  —
               
               
                  Išrinkti ombudsmeną ir priimti teisines nuostatas, užtikrinančias ombudsmeno rekomendacijų įgyvendinimą.
               
            
                  —
               
               
                  Nustatyti ir priimti Kosovo moterų teisių propagavimo Vyriausybinę programą.
               
            
                  —
               
               
                  Veiksmingai įgyvendinti kovai su diskriminacija skirtus teisės aktus. Konkrečiai užtikrinti ministerijų žmogaus teisių padalinių veikimą, nepriklausomumą ir jų bei ombudsmeno veiklos koordinavimą. Organizuoti informacines kampanijas siekiant apie šiuos teisės aktus informuoti privatųjį sektorių, pilietinę visuomenę ir akademinę bendruomenę. Stebėti įstatymo įgyvendinimą ir teikti apie tai ataskaitas.
               
            
                  —
               
               
                  Plėtoti bendruomenines paslaugas ir pagalbą išlaikomiems asmenims, taip pat psichikos sveikatos srityje.
               
            
                  —
               
               
                  Visoje šalyje propaguoti kovos su diskriminacija politiką dėl visų rizikos grupių.
               
            
                  —
               
               
                  Priimti ir įgyvendinti tinkamus teisės aktus, kad būtų užtikrinta vaikų teisinė apsauga.
               
            Mažumų teisės, kultūrinės teisės ir mažumų apsauga
      
                  —
               
               
                  Visiškai įgyvendinti Oficialiųjų kalbų ir kultūrinio paveldo įstatymą ir sukurti veiksmingą jo įgyvendinimo stebėjimo mechanizmą.
               
            
                  —
               
               
                  Sureguliuoti neformalius susitarimus. Rasti pavojingomis sąlygomis stovyklose gyvenančių romų bendruomenių ir neformaliuose centruose gyvenančių šalies viduje perkeltų asmenų grupių apgyvendinimo ir integracijos klausimų tvarų sprendimą.
               
            
                  —
               
               
                  Stiprinti Bendruomenių ir grįžtančių asmenų ministerijos administracines struktūras ir atskaitomybės mechanizmus. Išaiškinti Vietos valdymo ministerijos bei Bendruomenių ir grįžtančių asmenų ministerijos atsakomybės sričių, susijusių su grįžtančiais asmenimis, pasidalijimą centriniu ir vietos lygiu. Toliau plėtoti ir įgyvendinti bendrą strateginę programą dėl bendruomenių ir grįžtančių asmenų; savivaldybių lygiu kurti mechanizmus, kuriais sugrįžusiems asmenims ir esamoms mažumų bendruomenėms būtų padedama tvariai integruotis.
               
            
                  —
               
               
                  Palengvinti ir skatinti visų bendruomenių pabėgėlių bei perkeltųjų asmenų grįžimą ir baigti per 2004 m. kovo mėn. įvykius sugadinto ir sugriauto nekilnojamojo turto, įskaitant istorines ir religines vietas, atstatymą.
               
            Regioniniai klausimai ir tarptautiniai įsipareigojimai
      
                  —
               
               
                  Stiprinti regioninį bendradarbiavimą ir gerus kaimyninius santykius.
               
            
                  —
               
               
                  Įgyvendinti Vidurio Europos laisvosios prekybos sutartį (CEFTA) ir aktyviai dalyvauti visose atitinkamose regioninėse iniciatyvose, inter alia, pagal Stabilumo paktą, įskaitant perėjimo prie labiau regioninės bendradarbiavimo sistemos procesą.
               
            Ekonominiai kriterijai
      
                  —
               
               
                  Išlaikyti patikimą fiskalinę politiką, visų pirma užtikrinti, kad skurdo ir socialinės atskirties problemoms spręsti skirta socialinė politika būtų suderinama su ilgalaikio viešųjų finansų tvarumo tikslu.
               
            
                  —
               
               
                  Nustatyti mokesčių už komunalines paslaugas surinkimo gerinimo metinius tikslus ir parengti šių tikslų siekimo strategijas bei jas įgyvendinti.
               
            
                  —
               
               
                  Gerokai paspartinti buvusių visuomeninių įmonių privatizaciją laikantis Patikos agentūros tvarkaraščio.
               
            
                  —
               
               
                  Gerinti visuomeninių įmonių valdymą, veiksmingumą ir finansinį tvarumą. Toliau stiprinti reguliavimo institucijų veiklos ir finansinį nepriklausomumą, siekiant padidinti skaidrumą ir konkurenciją atitinkamuose sektoriuose.
               
            
                  —
               
               
                  Plėtoti ir įgyvendinti politiką, sudarančią palankesnes sąlygas perėjimui nuo neregistruoto prie registruoto darbo, siekiant sukurti veikiančią oficialią darbo rinką ir pagerinti darbo rinkos politikos veiksmingumą.
               
            Europos standartai
      Vidaus rinka
      Laisvas prekių judėjimas
      
                  —
               
               
                  Priimti horizontalaus poveikio pagrindinius teisės aktus, kad būtų sukurta įvairių funkcijų (reglamentavimo, standartizavimo, akreditavimo, metrologijos, atitikties vertinimo ir rinkos priežiūros) tinkamam vykdymui ir atskyrimui būtina infrastruktūra, kurios reikia, kad būtų galima taikyti acquis dėl laisvo prekių judėjimo.
               
            Laisvas kapitalo judėjimas
      
                  —
               
               
                  Patvirtinti atitinkamus rizikos ribojimo reikalavimus ir stiprinti finansinio sektoriaus priežiūros procesą.
               
            Muitai ir mokesčiai
      
                  —
               
               
                  Toliau derinti su acquis muitinės teisės aktus ir toliau stiprinti muitinės administracijos kovos su korupcija, padirbinėjimu ir tarptautiniu nusikalstamumu gebėjimus. Stiprinti baudžiamojo tyrimo padalinio gebėjimus.
               
            
                  —
               
               
                  Stebėti, kad būtų laikomasi įsipareigojimų dėl preferencinių prekybos priemonių, ypač susijusių su kilmės šalimi, įgyvendinimo.
               
            
                  —
               
               
                  Tęsti mokesčius reglamentuojančių teisės aktų derinimą su ES acquis ir stiprinti mokesčių administravimo tarnybos administracinius gebėjimus. Stiprinti mokesčių administravimo tarnybos mokesčių surinkimo gebėjimus siekiant padidinti pajamas iš mokesčių.
               
            
                  —
               
               
                  Tvirtai laikytis Įmonių apmokestinimo elgesio kodekso principų ir užtikrinti, kad naujosios mokestinės priemonės atitiktų šiuos principus.
               
            Viešieji pirkimai
      
                  —
               
               
                  Pritaikyti viešųjų pirkimų sistemą priimant būtinus įgyvendinimo teisės aktus, kad būtų užtikrintas suderinamumas su acquis. Viešųjų pirkimų institucinei sistemai suteikti reikiamus administracinius gebėjimus ir nepriklausomumą savo užduotims atlikti.
               
            Intelektinės nuosavybės teisės
      
                  —
               
               
                  Suteikti administracinius ir teisminius gebėjimus įgyvendinti Intelektinės nuosavybės įstatymą ir užtikrinti intelektinės nuosavybės teises.
               
            Užimtumo ir socialinė politika
      
                  —
               
               
                  Priimti užimtumo strategiją, įskaitant su užimtumu susijusių duomenų rinkimo gerinimą.
               
            
                  —
               
               
                  Gerinti visuomenės informavimą apie galimybę naudotis socialinio draudimo sistemomis ir stiprinti savivaldybių gebėjimus, susijusius su socialinės paramos klausimais.
               
            
                  —
               
               
                  Iš dalies pakeisti socialinio draudimo ir pensijų schemą reglamentuojančius teisės aktus.
               
            
                  —
               
               
                  Persvarstyti socialinių išmokų sistemą siekiant užtikrinti, kad gavėjai nebūtų diskriminuojami.
               
            Švietimas ir moksliniai tyrimai
      
                  —
               
               
                  Didinti švietimui skirtą biudžetą, visų pirma gerinti mokyklų infrastruktūrą, baigti mokymą pamainomis ir spręsti medžiagų bei įrangos trūkumo problemą.
               
            
                  —
               
               
                  Parengti mokymo strategijų įgyvendinimo veiksmų planus padidinus visų lygių ir visų suinteresuotų šalių dialogą bei koordinavimą ir skirti būtinus išteklius.
               
            
                  —
               
               
                  Visa apimtimi įgyvendinti profesinio mokymo teisės aktus ir pradėti įgyvendinti nacionalinės kvalifikacijų sistemos įstatymą.
               
            
                  —
               
               
                  Toliau plėtoti nacionalinės mokymo stebėsenos ir vertinimo sistemą.
               
            
                  —
               
               
                  Užtikrinti geresnį dalyvavimą ES aukštojo mokslo programose.
               
            Sektorių politika
      Pramonė ir MVĮ
      
                  —
               
               
                  Įgyvendinti vidutinės trukmės strategiją MVĮ vystymuisi remti, įskaitant MVĮ rėmimo agentūros ir Investicijų skatinimo agentūros stiprinimą. Toliau įgyvendinti Europos mažųjų įmonių chartiją.
               
            Žemės ūkis ir žuvininkystė
      
                  —
               
               
                  Aiškiai nustatyti įvairių žemės ūkio sektoriaus tarnybų (įskaitant veterinarijos ir fitosanitarijos administraciją) atsakomybės sritis ir jų santykius su Žemės ūkio, miškininkystės ir kaimo plėtros ministerija, vietos valdžia ir savivaldybėmis.
               
            
                  —
               
               
                  Priimti Maisto įstatymą bei jį įgyvendinančius teisės aktus ir įsteigti atitinkamą įstatymą įgyvendinančią ir jo vykdymą užtikrinančią agentūrą.
               
            
                  —
               
               
                  Užtikrinti gyvūnų identifikavimo ir jų judėjimo registravimo sistemos veikimą.
               
            
                  —
               
               
                  Parengti žemės ūkio ir maisto perdirbimo įmonių modernizavimo planą.
               
            Aplinka
      
                  —
               
               
                  Įgyvendinti asamblėjos priimtą Poveikio aplinkai vertinimo įstatymą.
               
            
                  —
               
               
                  Įgyvendinti išsamų aplinkosaugos veiksmų planą, ypač susijusį su visuomenės sveikatos klausimais.
               
            
                  —
               
               
                  Tęsti derinimą su Europos standartais aplinkos srityje.
               
            
                  —
               
               
                  Toliau dėti pastangas didinti visuomenės informavimą ir pilietinės visuomenės dalyvavimą aplinkos apsaugos reikaluose.
               
            Transporto politika
      
                  —
               
               
                  Toliau įgyvendinti Susitarimo memorandumą dėl Pietryčių Europos pagrindinio regioninio transporto tinklo plėtros, įskaitant priedėlį dėl Pietryčių Europos geležinkelių transporto erdvės.
               
            
                  —
               
               
                  Įgyvendinti Kelių transporto įstatymą ir Kelių eismo saugumo įstatymą bei sukurti daugiarūšio transporto strategiją.
               
            
                  —
               
               
                  Toliau tobulinti duomenimis grindžiamą turto valdymą transporto infrastruktūrai išlaikyti ir rekonstruoti. Užtikrinti, kad lengvatas reglamentuojanti teisinė sistema atitiktų ES reikalavimus ir imtis priemonių investuotojams pritraukti, įskaitant viešojo ir privačiojo sektorių partnerystę, siekiant bendrai finansuoti didelius ir strateginius infrastruktūros darbus.
               
            
                  —
               
               
                  Užtikrinti, kad geležinkelių sektoriaus plėtra atitiktų ekonominio vystymo strategiją.
               
            
                  —
               
               
                  Užtikrinti reikiamą Prištinos oro uosto saugumo lygį ir užtikrinti patikimą bei atskaitingą jo valdymą.
               
            
                  —
               
               
                  Persvarstyti ir pagerinti vairuotojo pažymėjimų išdavimo ir transporto priemonių techninės apžiūros sistemą.
               
            Energetika
      
                  —
               
               
                  Užtikrinti elektros energijos tiekimo bendrovės gyvybingumą ir tvarumą, visų pirma žymiai padidinant pajamų surinkimą ir skatinant gerą valdymą.
               
            
                  —
               
               
                  Toliau vykdyti įsipareigojimus, prisiimtus pagal Energijos bendrijos sutartį. Tęsti „Kosovo C“ elektros gamybos ir tiekimo projekto rengimą visiškai laikantis acquis, kaip numatyta Energijos bendrijos sutartyje.
               
            Informacinė visuomenė ir žiniasklaida
      
                  —
               
               
                  Priimti ir pradėti įgyvendinti elektroninių ryšių tinklų ir paslaugų politiką, kuria siekiama visiškai liberalizuoti rinką ir sukurti stabilią, atvirą bei konkurencingą aplinką užsienio investicijoms pritraukti ir paslaugų kokybei gerinti.
               
            
                  —
               
               
                  Stiprinti reguliavimo institucijos administracinius gebėjimus. Sustiprinti jos padėtį ir užtikrinti jos veiklos ir finansinį nepriklausomumą.
               
            
                  —
               
               
                  Užtikrinti stabilų ir tvarų viešojo transliuotojo RTK, Nepriklausomos žiniasklaidos komisijos ir Žiniasklaidos fondo finansavimą.
               
            Finansų kontrolė
      
                  —
               
               
                  Tęsti pastangas įgyvendinant viešosios vidaus finansų kontrolės strategiją ir atitinkamus įstatymus, kurių pagrindu įgyvendinami šios srities vidutinės trukmės prioritetai.
               
            Statistika
      
                  —
               
               
                  Stiprinti Statistikos tarnybos administracinius gebėjimus ir pagerinti jos veiklos bei finansinį nepriklausomumą. Užtikrinti statistinių duomenų patikimumą, šiuo tikslu užtikrinant, kad apklausų respondentai Statistikos tarnybai laiku ir nemokamai teiktų kokybiškus duomenis.
               
            
                  —
               
               
                  Toliau rengti ekonominę statistiką ir spartinti socialinės statistikos rengimą.
               
            Teisingumas, laisvė ir saugumas
      Vizos, sienų kontrolė, prieglobstis ir migracija
      
                  —
               
               
                  Didinti asmenų srautų per sieną ir skiriamąją liniją kontrolės veiksmingumą ir didinti pasienio bei skiriamosios linijos policijos departamento veiklos veiksmingumą ir skaidrumą.
               
            
                  —
               
               
                  Stiprinti sienos ir skiriamosios linijos valdymo institucijų bendradarbiavimą ir bendradarbiavimą su kaimyninėmis šalimis.
               
            
                  —
               
               
                  Įsteigti pabėgėlių prieglaudas ir priėmimo centrus.
               
            
                  —
               
               
                  Priimti Europos standartus atitinkantį migracijos įstatymą. Parengti migracijai skirtą strategiją ir veiksmų planą, kuriais visų pirma būtų sprendžiamas iš užsienio grąžinamų asmenų readmisijos ir reintegracijos klausimas.
               
            Pinigų plovimas
      
                  —
               
               
                  Didinti Kosovo policijos tarnybos (KPT) Organizuoto nusikalstamumo tyrimų direktorato Finansinių tyrimų padalinio gebėjimus. Rengti prokurorus ir teisėjus, kurie specializuojasi šioje srityje. Racionalizuoti įvairių susijusių institucijų kompetenciją pinigų plovimo srityje.
               
            Narkotikai
      
                  —
               
               
                  Parengti narkotikų prevencijos strategiją ir atitinkamą jos įgyvendinimo veiksmų planą. Toliau stiprinti vietos narkotikų tyrimo padalinio pajėgumus.
               
            Policija
      
                  —
               
               
                  Priimti policijos įstatymą.
               
            
                  —
               
               
                  Gerinti nusikaltimų tyrimo veiksmingumą. Priimti ir įgyvendinti KPT steigimo teisės aktus ir stiprinti jos tyrimų bei vidaus kontrolės gebėjimus. Stiprinti jos vadovybę.
               
            
                  —
               
               
                  Priimti nusikalstamumo mažinimo strategiją ir ją įgyvendinti. Parengti ginklų surinkimo strategiją, baigti rengti ir įgyvendinti šaulių ginklams skirtus teisės aktus.
               
            
                  —
               
               
                  Sukurti kovos su organizuotu nusikalstamumu ir terorizmu strategiją bei veiksmų planą.
               
            
                  —
               
               
                  Baigti kurti kovai su organizuotam nusikalstamumu skirtą teisinę sistemą.
               
            
                  —
               
               
                  Toliau stiprinti KPT kovos su organizuotu nusikalstamumu direktorato vietos gebėjimus.
               
            
                  —
               
               
                  Įgyvendinti veiksmų planą ir stiprinti teisės aktų nuostatas bei struktūras siekiant veiksmingiau kovoti su prekyba žmonėmis.
               
            Asmens duomenų apsauga
      
                  —
               
               
                  Parengti acquis, visų pirma Duomenų apsaugos direktyvą (95/46/EB), atitinkantį išsamų asmens duomenų apsaugos įstatymą ir jį įgyvendinti. Sukurti nepriklausomą duomenų apsaugos priežiūros instituciją, kuriai būtų suteiktos pakankamos galios ir pakankami finansiniai bei žmogiškieji ištekliai.
               
            VIDUTINĖS TRUKMĖS PRIORITETAI
      Politiniai kriterijai
      Demokratija ir teisinė valstybė
      Viešasis administravimas
      
                  —
               
               
                  Tęsti tvaraus viešojo administravimo reformą atsižvelgiant į biudžetinius apribojimus. Gerinti vietos administravimo tarnybų gebėjimus nešališkai ir veiksmingai teikti paslaugas savo rinkėjams.
               
            Teismų sistema
      
                  —
               
               
                  Remiantis visais šiuo metu Kosove taikomais teisės šaltiniais nustatyti ir konsoliduoti teisės aktų, kuriais gerbiamos visų bendruomenių teisės ir interesai, rinkinį.
               
            
                  —
               
               
                  Kurti alternatyvų ginčų sprendimų mechanizmą.
               
            
                  —
               
               
                  Tobulinti pataisos sistemą, ypatingą dėmesį skiriant saugumui, kontrolei, valdymui, profesiniam mokymui ir reintegracijos programoms, taip pat įkalinimo įstaigų sąlygoms.
               
            Kovos su korupcija politika
      
                  —
               
               
                  Rengti kovai su korupcija skirtus sektorių veiksmų planus ir didinti viešojo administravimo įstaigų personalo ir pilietinės visuomenės informavimą apie šią problemą.
               
            
                  —
               
               
                  Užtikrinti kovos su korupcija teisės aktų įgyvendinimą.
               
            Žmogaus teisės ir mažumų apsauga
      
                  —
               
               
                  Užtikrinti aktyvų mažumų bendruomenių gyvenimą, jų galimybę nepatiriant diskriminacijos dalyvauti visuomenės gyvenime, imantis konkrečių jų saugumą ir judėjimo laisvę užtikrinančių priemonių, taip pat suteikiant vienodas sąlygas ir galimybes naudotis viešosiomis paslaugomis.
               
            
                  —
               
               
                  Įgyvendinti Lyčių lygybės įstatymą. Užtikrinti, kad moterų teisių aspektas būtų įtrauktas į visas esamas politikos kryptis ir teisės aktus.
               
            
                  —
               
               
                  Sukurti integruotą kultūros paveldo išsaugojimo politiką. Aktyviai dalyvauti didinant visuomenės informuotumą apie kultūros paveldą ir pagarbą jam.
               
            
                  —
               
               
                  Užtikrinti, kad Kadastro agentūroje ir savivaldybių kadastro biuruose būtų galima skaidriai ir nepatiriant diskriminacijos pasinaudoti visais nuosavybės įrašais ir kad veiktų atskaitomybės mechanizmai.
               
            Regioniniai klausimai ir tarptautiniai įsipareigojimai
      
                  —
               
               
                  Toliau stiprinti regioninį ir tarptautinį bendradarbiavimą, taip pat teisėsaugos srityje, įskaitant įtariamųjų ir nuteistų asmenų perdavimą ir tarpusavio teisinę pagalbą.
               
            Ekonominiai kriterijai
      
                  —
               
               
                  Toliau stiprinti nuosavybės teises, teisinę valstybę ir galimybę kreiptis į teismą, kad būtų skatinama verslui palanki aplinka.
               
            
                  —
               
               
                  Sukurti valstybei priklausančių įmonių privatizavimo ir prireikus restruktūrizavimo strategiją, siekiant stiprinti įmonių valdymą bei gerinti šių įmonių veiklos rezultatus ir mažinti subsidijas įmonių sektoriui.
               
            
                  —
               
               
                  Parengti ir įgyvendinti aktyvią darbo rinkos politiką glaudžiai bendradarbiaujant su vietos verslo bendruomene, siekiant gerinti derinimo procesą darbo rinkose ir didinti kvalifikuotų darbuotojų dalį darbo rinkoje.
               
            
                  —
               
               
                  Įgyvendinti tinkamą politiką siekiant didinti visų lygių švietimo kiekybę ir gerinti jo kokybę.
               
            
                  —
               
               
                  Didinti eksporto pajėgumus.
               
            Europos standartai
      Vidaus rinka
      Laisvas prekių judėjimas
      
                  —
               
               
                  Tęsti teisės derinimą su naujojo, visuotinio bei senojo požiūrio direktyvomis.
               
            
                  —
               
               
                  Priimti likusius Europos standartus.
               
            
                  —
               
               
                  Sukurti rinkos stebėjimo struktūrą.
               
            Muitai ir mokesčiai
      
                  —
               
               
                  Tęsti muitinės ir mokesčių teisės aktų derinimą su ES acquis. Toliau gerinti mokesčių ir muitinės tarnybų administracinius gebėjimus užtikrinti teisės aktų laikymąsi ir kovoti su korupcija, tarpvalstybiniu nusikalstamumu ir mokesčių slėpimu.
               
            Viešieji pirkimai
      
                  —
               
               
                  Užtikrinti, kad visų lygių perkančiosios institucijos ir subjektai veiksmingai taikytų viešųjų pirkimų taisykles; siekiant šio tikslo kurti veiklos priemones, organizuoti mokymus ir stiprinti administracinius gebėjimus.
               
            Intelektinės nuosavybės teisė
      
                  —
               
               
                  Toliau stiprinti intelektinės, pramoninės ir komercinės nuosavybės teisių apsaugą pagal vidutinės trukmės strategiją.
               
            Užimtumas
      
                  —
               
               
                  Stiprinti darbo inspekcijų administracinius gebėjimus.
               
            Švietimas ir moksliniai tyrimai
      
                  —
               
               
                  Stiprinti švietimo sektoriaus kokybės užtikrinimo mechanizmus.
               
            
                  —
               
               
                  Toliau dėti pastangas profesinio švietimo bei mokymo sistemą ir aukštojo mokslo sektorių susieti su darbo rinka ir ekonominiais poreikiais.
               
            
                  —
               
               
                  Skatinti regioninį bendradarbiavimą aukštojo mokslo srityje.
               
            
                  —
               
               
                  Pradėti kurti mokslinius tyrimus skatinančią politiką.
               
            Sektorių politika
      Žemės ūkis ir žuvininkystė
      
                  —
               
               
                  Plėtoti politiką ir reguliavimo sistemą, skirtą perspektyviai žemės reformai remti. Remti žemės ūkio paskirties žemės apsaugą nuo neplanuotos miesto vietovių plėtros.
               
            
                  —
               
               
                  Įvertinti ES reikalavimų laikymąsi žemės ūkio ir maisto produktų perdirbimo įmonėse ir parengti šių įmonių modernizavimo programą.
               
            
                  —
               
               
                  Imtis priemonių naminių augalų produktų, visų pirma produktų, kuriems nustatyti konkretūs ES reikalavimai, veiksmingai kontrolei užtikrinti.
               
            
                  —
               
               
                  Sukurti veiksmingą miškų valdymo struktūrą, visų pirma skirtą kovoti su neteisėtu miškų kirtimu ir miškų gaisrais.
               
            Aplinka
      
                  —
               
               
                  Imtis priemonių teritorijų planavimui užtikrinti.
               
            
                  —
               
               
                  Stiprinti Aplinkos ir teritorijų planavimo ministerijos institucinius gebėjimus, gerinti administracinių institucijų, sprendžiančių su aplinka susijusius klausimus, veiklos koordinavimą.
               
            
                  —
               
               
                  Aplinkosaugos reikalavimus įtraukti į kitų sektorių, visų pirma energetikos ir transporto, politiką.
               
            Transporto politika
      
                  —
               
               
                  Imtis priemonių kelių eismo saugai gerinti.
               
            
                  —
               
               
                  Planuoti ir įgyvendinti transporto infrastruktūros priežiūros ir rekonstravimo, taip pat naujos infrastruktūros statybos priemones, prireikus viešojo ir privačiojo sektorių partnerystės būdu.
               
            
                  —
               
               
                  Parengti ir įgyvendinti daugiarūšio transporto strategiją.
               
            Energetika
      
                  —
               
               
                  Rengti įstatymų leidybos ir reguliavimo sistemas siekiant skatinti viešojo ir privačiojo sektoriaus partnerystę ir mišrias investicijas elektros energijos sektoriuje pagal investicijų skatinimo analizės išvadas.
               
            
                  —
               
               
                  Toliau gerinti elektros energijos tiekimo įmonės veiklą ir ją integruoti į regioninę elektros energijos rinką.
               
            Informacinė visuomenė ir žiniasklaida
      
                  —
               
               
                  Derinti teisės aktus su reguliavimo sistema ir įgyvendinti elektroninių ryšių tinklų ir paslaugų teisės aktus, siekiant sukurti atviresnę ir konkurencingesnę aplinką ir sustiprinti telekomunikacijų reguliavimo tarnybos pozicijas ir veiklos bei finansinį nepriklausomumą.
               
            Finansų kontrolė
      
                  —
               
               
                  Koordinuojant Finansų ministerijai rengti tarptautinius standartus bei ES geriausią praktiką atitinkančius decentralizuoto valdymo atskaitomybės ir veikimo požiūriu nepriklausomo vidaus audito principus ir juos taikyti, šiuo tikslu parengiant suderintus teisės aktus ir užtikrinant tinkamus administracinius gebėjimus.
               
            
                  —
               
               
                  Stiprinti Aukščiausiosios audito institucijos veiklos pajėgumus, taip pat finansinį ir veiklos nepriklausomumą. Atsižvelgti į jos rekomendacijas ir jas įgyvendinti.
               
            Statistika
      
                  —
               
               
                  Didinti bendradarbiavimą ir koordinavimą Kosovo statistikos sistemoje, parengti kokybės valdymo sistemą bei dokumentą ir standartizuoti statistinių duomenų rengimo bei platinimo procedūras.
               
            Teisingumas, laisvė ir saugumas
      Vizos, sienų kontrolė, prieglobstis ir migracija
      
                  —
               
               
                  Toliau didinti Vidaus reikalų ministerijos Sienų, prieglobsčio ir migracijos direktorato gebėjimus. Toliau stiprinti Kosovo policijos tarnybos pasienio ir skiriamosios linijos policijos tarnybos operatyvinius gebėjimus.
               
            Kova su organizuotu nusikalstamumu ir terorizmu
      
                  —
               
               
                  Įgyvendinti ir atnaujinti kovos su organizuotu nusikalstamumu ir terorizmu strategiją.
               
            
                  —
               
               
                  Stiprinti vietos institucijų gebėjimus tirti organizuotą nusikalstamą veiklą.
               
            
                  —
               
               
                  Stiprinti teismų gebėjimus persekioti baudžiamąja tvarka ir nagrinėti organizuoto nusikalstamumo bei finansinių nusikaltimų bylas.
               
            Narkotikai
      
                  —
               
               
                  Užtikrinti tarpžinybinį ir tarptautinį bendradarbiavimą, pastebimai pagerinti kovos su prekyba narkotikais rezultatus.
               
            Asmens duomenų apsauga
      
                  —
               
               
                  Įgyvendinti su acquis suderintą įstatymą dėl asmens duomenų apsaugos ir užtikrinti veiksmingą stebėseną bei vykdymą.